અલબત્ત, આ પેંતરાથી બિહારનાં લોકોમાં મોદી વિરુદ્ધ તેઓ જે જુવાળ ઊભો કરવા ઇચ્છતા હતા એવો જુવાળ કે ઉન્માદ સર્જી શકાયો નહીં. બલ્કે ત્યાર પછીની મોદીની રેલીઓ પણ એટલી જ વિશાળ અને સફળ રહી. સ્વાભિમાન અને અસ્મિતાનું રાજકારણ સફળ જ થાય એવું બનતું નથી. ભાજપના નેતાઓ જાણે છે કે, બિહારમાં અત્યારે વર્તમાન સરકાર સામે ‘એન્ટિ ઈન્કમ્બન્સી’નું પરિબળ પણ તેની ભૂમિકા ભજવી રહ્યું છે. નીતિશકુમારના દિમાગમાં નરેન્દ્ર મોદીની ચૂંટણી વ્યૂહરચનાની આભા એટલી હદે છવાયેલી છે કે, અનેક બાબતોમાં તેઓ મોદીનું અનુસરણ કરી રહ્યા છે.